<classify> Koku David, Dar es Salaam Mamlaka ya Mapato Tanzania TRA Mkoa wa Kodi waTemeke, imewataka wamiliki wa majengo kulipa kodi hiyo sanjari na madeni yanyuma. Akizungumza jijini Dar es Salaam leo JumatanoFebruari 5, katika semina iliyoshirikisha wamiliki wa majengo wa Kata ya Makangarawe,Meneja wa TRA Mkoa wa Temeke, Paul Walalaze amesema majengo yote yanatakiwakulipiwa kodi kwa mujibu wa sheria na kwamba kila mmiliki mwenye deni la nyumaanaruhusiwa kulipa taratibu. Amesema TRA imepewa agizo la kufanya kazi nataasisi za serikali ili kuhakikisha lengo la kukusanya kodi kwa kilaanayestahili linafikiwa. TRA inamjali mlipa kodi na ndiyo maana imeboreshahuduma, lakini pia inapokea maoni na kero za walipa kodi ili kuangalia namnanzuri ya kuweza kuzitatua, amesema Walalaze. Kwa upande wake Ofisa Huduma na Elimu kwaMlipakodi, Mkoa wa Temeke, Catherine Mwakilagala amesema msamaha wa kodi yamajengo huombwa kila mwaka na mhusika wa msamaha mwenye umri wa kuanzia miaka60 na zaidi. Amesema iwapo muombaji wa msamaha huo nyumba yakeitakuwa na madeni ya nyuma sheria inamtaka kuyalipa kama kawaida. Pia muombaji huyo wa msamaha wa kodi ya majengoanatakiwa kuwa anaishi kwenye nyumba hiyo ambayo yeye ndiye mmiliki halali nasi nyumba ya mtoto wake. Aidha kuna baadhi ya wazee wanamiliki nyumba mjinina vijijini ambazo zote wanaziombea msamaha, kwa mujibu wa sheria hawaruhusiwikuombea msamaha nyumba mbili na badala yake atasamehewa nyumba moja tu, amesemaCatherine. Naye Ofisa Mtendaji wa Kata ya Makangarawe, BarakaMwasaka amesema wakazi wengi wa eneo hilo hawakuwa na uelewa kuhusu kodi yamajengo hivyo semina hizo zitasaidia kuwaelimisha. Chiku Sadiki, mkazi wa Kata ya Makangarawe Mtaa waAbiola amesema elimu hizo zitawasaidia kujua maana ya kodi ya majengo naumuhimu wake.  <topic>: kitaifa 